Obra-kontratuen administrazio-klausula partikularren agiria

Prozedura irekia

### IV.- KONTRATUA ADJUDIKATZEA ETA FORMALIZATZEA

#### 20.- ADJUDIKAZIO-PROPOSAMENA

Kontratazio-mahaiak puntuen arabera sailkatuko ditu eskaintzak, puntu gehien eskuratu duenetik puntu gutxien duenera, eta sailkapen horren arabera igorriko dio adjudikazio-proposamena kontratazio-organoari, puntu gehien eskuratu duen lizitatzailearen aldeko proposamena, hain zuzen ere.

#### 21.- ADJUDIKATU AURREKO DOKUMENTAZIOA AURKEZTEA

##### 21.1.- Kontratazio-organoak adjudikazio-proposamena onartu ondoren, eskaintzarik onena aurkeztu duen lizitatzaileari errekerimendua egingo zaio, errekerimendu hori jasotzen duenetik aurrera zenbatuta hamar (10) egun balioduneko epean honako dokumentu hauek aurkez ditzan:

- 1. Jarduteko gaitasuna daukala egiaztatzeko:

1.1.- Pertsona juridikoak diren Espainiako lizitatzaileek honakoa aurkeztu beharko dute jarduteko gaitasuna egiaztatzeko: euren jarduera arautzen duten arauak jasotzen dituen eraketa-eskritura, aldaketen eskritura, estatutuak edo sortze- egintzaren dokumentua, hala badagokio pertsona juridiko motaren arabera dagokion erregistro publikoan inskribatua. 1.2.- Espainiakoak ez diren eta Europar Batasuneko estatu kideetako edo Europako Esparru Ekonomikoari buruzko Akordioa sinatu duten estatuetakoak diren lizitatzaileek, SPKLren 84.2 artikuluan xedatuta dagoenaren arabera egiaztatuko dute jarduteko gaitasuna. 1.3.- Atzerriko gainerako lizitatzaileek SPKLren 84.3 artikuluan xedatuta dagoenaren arabera egiaztatuko dute jarduteko gaitasuna.

- 2. Zerga Administrazioko Estatu Agentziaren enpresaburu, profesional eta atxikitzaileen erroldan edo foru-aldundiaren Zerga Administrazioko errolda baliokidean inskribatuta dagoela egiaztatzen duen ziurtagiria, lizitazio-prozeduran parte hartzen den egunean benetan egindako jarduera islatu behar duena.
- 3. Nola enpresa kontratistaren hala azpikontratisten benetako titulartasunaren identifikazioa, Europako Parlamentuaren eta Kontseiluaren 2015eko maiatzaren 20ko 2015/849 (EB) Zuzentarauaren 3. artikuluaren 6. puntuan horri ematen zaion definizioaren arabera, irailaren 29ko HFP/1031/2021 Aginduaren 10. artikuluan ezartzen denari jarraikiz betiere, Europako Parlamentuaren eta Kontseiluaren 2021eko otsailaren 12ko 2021/241 (EB) Erregelamenduaren 22. artikuluari dagokionez.
- 4. Ahalordea: baldin eta eskaintza sinatzen duen pertsona ez bada bere izenean ari, edo lizitatzailea sozietatea edo pertsona juridikoa bada, berariazko ahalorde nahikoa aurkeztu beharko du sinatzaileak. Lizitatzailea pertsona juridikoa bada, dagokion erregistro publikoan behar bezala inskribatuta egon beharko da ahalorde hori, baldin eta, zein motatako pertsona juridikoa den kontuan hartuta aplikatu behar den araudiaren arabera, nahitaez egon behar bada inskribatuta.
- 5. Kaudimena: kontratuaren klausula espezifikoen 21.1 klausularen arabera kaudimeneko gutxieneko betekizun batzuk edukitzea nahitaezkoa bada eta kontratuaren klausula espezifikoen 21.2 klausularen arabera sailkapena edukitzea nahitaezkoa ez bada (edo, nahitaezkoa izanda ere, lizitatzailea EBko estatu kide batekoa edo Europako Esparru Ekonomikoari buruzko Akordioa sinatu duen estatu batekoa bada), kontratuaren klausula espezifikoen 25.1 klausulan azaltzen den dokumentazioa aurkeztu beharko da betekizun horiek egiaztatzeko, salbu eta kaudimenaren ordez kontratuaren klausula espezifikoen 21.3 klausulan azaltzen den sailkapena erabiliko bada.
- 6. Enpresa-gaikuntza edo gaikuntza profesionala: kontratuaren klausula espezifikoen 21.4 klausulan azaltzen bada eskaintzak aurkezteko azken egunean eduki behar dela gaikuntza.
- 7. Lizitatzaileak kontratua betearazteari adskribatu nahi dizkion baliabide materialak eta giza baliabideak eskura izatea: kontratuaren klausula espezifikoen 25.2 klausulan jasota dagoen dokumentazioa.

33

Esp. zk.: